U-I-38/89
Natisni
Opravilna št.:
U-I-38/89
Datum odločitve:
26. 11. 1992
Objavljeno:
OdlUS I, 97
ECLI:
ECLI:SI:USRS:1992:U.I.38.89
Akt:
Odlok Občinske skupščine Žalec o zazidalnem načrtu Novo Celje (Uradni list SRS, št. 15/89)
Izrek:
Postopek za oceno skladnosti izpodbijanih določb odloka se ustavi.
Evidenčni stavek:
Ni v skladu z ustavo in zakonom odlok občinske skupščine o zazidalnem načrtu, sprejet na podlagi srednjeročnega družbenega plana občine, neobjavljenega v uradnem glasilu občine in neusklajenega z obveznimi prostorskimi sestavinami republiških družbenih planov. Ker je občinska skupščina v roku, ki ga je določilo ustavno sodišče, odpravila navedeno neustavnost oziroma nezakonitost, je ustavno sodišče postopek ustavilo.
Geslo:
Neusklajenost prostorskih sestavin srednjeročnega družbenega plana občine z obveznimi prostorskimi izhodišči republiških planov.
Pravna podlaga:
Zakon o urejanju prostora (ZUreP), 50. čl.

Ustavni zakon za izvedbo Ustave (UZIU), 7. čl.

Zakon o postopku pred Ustavnim sodiščem SR Slovenije (ZUSS), 22. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Društvo za varstvo okolja, Celje
Datum vloge:
12. 5. 1989
Vrsta odločitve:
sklep
Vrsta rešitve:
ustavitev
Dokument:
US16201
Dokument v PDF obliki:
U-I-38-89.pdf
113 KB
Prenesite datoteko
U-I-38/89 - 37
26/11-1992
S K L E P
Ustavno sodišče je v postopku za oceno ustavnosti in zakonitosti, začetem na pobudo Društva za varstvo okolja Celje, na seji dne 26/11-1992
s k l e n i l o :
Postopek za oceno ustavnosti in zakonitosti odloka Skupščine občine Žalec o zazidalnem načrtu Novo Celje (Uradni list SRS, št. 15/89) se ustavi.
O b r a z l o ž i t e v
S sklepom št. U-I-38/89-15 z dne 22/11-1990 je ustavno sodišče začelo postopek za oceno v izreku tega sklepa navedenega občinskega odloka. Ugotovilo je, da je Skupščina občine Žalec sprejela izpodbijani odlok na podlagi prostorskih sestavin srednjeročnega družbenega plana občine Žalec za obdobje 1986 - 1990 še pred njihovo uveljavitvijo, ker niso bile objavljene v uradnem glasilu v smislu 257. člena ustave iz leta 1974 in brez ugotovitve pristojnega republiškega organa, da so navedene prostorske sestavine usklajene z obveznimi prostorskimi izhodišči republiških planov v smislu 50. člena zakona o urejanju prostora (Uradni list SRS, št. 18/84 in 15/89).
Skupščini občine Žalec je ustavno sodišče na njen predlog s sklepom št. U-I-38/89-20 določilo rok do 30/6-1991, v katerem naj sama odpravi nezakonitost odloka o zazidalnem načrtu Novo Celje, nato pa s sklepoma U-I-38/89-24 in U-I-38/89-29 ta rok podaljšalo. Z objavo sprememb in dopolnitev prostorskih sestavin dolgoročnega in srednjeročnega družbenega plana občine Žalec v Uradnem listu Republike Slovenije, št. 34/92, in s pridobitvijo mnenja Ministrstva za varstvo okolja in urejanje prostora, št. 020-00-18/90 z dne 19/6-1992, o usklajenosti objavljenih prostorskih sestavin družbenih planov občine Žalec z obveznimi prostorskimi izhodišči republiških planov je Skupščina občine Žalec odpravila ugotovljeno nezakonitost odloka o zazidalnem načrtu Novo Celje. Zato je ustavno sodišče na podlagi 7. člena ustavnega zakona za izvedbo ustave Republike Slovenije in 22. člena zakona o postopku pred Ustavnim sodiščem SRS (Uradni list SRS, št. 39/74 in 28/76) postopek ustavilo.
P r e d s e d n i k
dr. Peter Jambrek